Argoien

Argoien, Gipuzkoako hegoaldeko erreka bat da, Goierri eskualdekoa . Beasaingo Mallutz eta Zormendiren mendebaldeko hegal zabal eta eguterakoan sortzen da,  Bazterregi eta Pagobeltzeko muinoen artean eratutako sakanaren azaleratzen diren hezeguneetan eta Arriarango urtegian isurtzen ditu urak.  Ibilgunearen luzera 2.100 metro ingurukoa da.

Hasiera batean Bazterregiko erreka izena hartzen du eta horrekin dirau harik eta bere eskuinaldetik Artegi erreka elkartzen zaion arte. Une horretatik aurrera, Antso erreka izena hartzen du.

Garin auzotik beherantz doan erreka bideko lehenengo bihurgune itxia igaro ondoren, ezkerraldetik Pagobeltz erreka eransten zaio.

Metro batzuek beherago, Argoien erreka izenez ezagutzen da, izen hori duten baserrien albotik igarotzen delako.

Gaur egun Arriarango urtegian sartzen da zuzenean, baina urtegi hori egin aurretik, Leasain errekarekin bat egin arte jarraitzen zuen eta bategite hori Astigarretako Bekoetxe baserriaren azpiko aldean egiten zuen, handik behera biek bat eginda Bekoetxeko erreka izenarekin jarraituz. Arriaran auzoan sartzean Arriaran ibaia izena hartzen zuen. 

 Erreferentziak 

 Kanpo estekak 

Kategoria:Beasaingo errekak eta ibaiak